ଆଲାଦ୍ଦିନଙ୍କ ପରି କୁହୁକ ଗାଲିଚାରେ ବୁଲିଲେ ଯୁବକ, ଭିଡ଼ିଓ ଭାଇରାଲ…
ନୂଆଦିଲ୍ଲୀ,୮।୧୧ : ଅନେକେ ଆଲାଦ୍ଦିନଙ୍କୁ ଭେଟିବା ଏବଂ ତାଙ୍କ ଯାଦୁକରୀ କୁହୁକ ଗାଲିଚା ଉପରେ ଯାତ୍ରା କରିବାର ସ୍ବପ୍ନ ଦେଖିଥାଇ ପାରନ୍ତି। ସମ୍ପ୍ରତି ଗୁରୁଗ୍ରାମର ଜଣେ ଯୁବକ ଆଲାଦ୍ଦିନ ପରି ପୋଷାକ ପରିଧାନ କରି ରାସ୍ତାରେ ବୁଲି କରି ନିଜରକୁହୁକ ଗାଲିଚାରେ ବୁଲୁଥିବାର ନଜର ଆସିଛନ୍ତି। ଏହି ଭିଡିଓ ଏବେ ସୋସିଆଲ ମିଡିଆରେ ଭାଇରାଲ ହେବାରେ ଲାଗିଛି।

ସୋସିଆଲ ମିଡିଆ ପ୍ଲାଟଫର୍ମ ରେଡ୍ଡିଟରେ ଉକ୍ତ ବ୍ୟକ୍ତିଙ୍କ ଭିଡିଓ ଶେୟାର କରାଯାଇଛି, ଯାହା ପୋଷ୍ଟ ହେବା ପରେ ଭାଇରାଲ ହୋଇଛି। ଏହି ଭିଡିଓଟି ମୂଳତଃ ବିଷୟବସ୍ତୁ ନିର୍ମାତା କେଭିନ କୌଲ ଦ୍ୱାରା ନିର୍ମିତ। ଭିଡିଓରେ କୌଲ ଆଲାଦ୍ଦିନ ପରି ପୋଷାକ ପିନ୍ଧି ଏକ କୁହୁକ ଗାଲିଚାରେ ଉପରେ ବୁଲୁଥିବାର ଦେଖାଯାଉଛି। ସେ ତାଙ୍କର କୁହୁକ ଗାଲିଚାରେ ଯାଉଥିବାର ଦେଖି ଲୋକମାନେ ଚକିତ ହୋଇ ଯାଇଛନ୍ତି। ସେମାନେ ଆଶ୍ଚର୍ଯ୍ୟ ହୋଇ ତାଙ୍କ ଆଡକୁ ଚାହୁଁଛନ୍ତି। ପୋଷ୍ଟର କ୍ୟାପଶନରେ କେଭିନ କୌଲ ଲେଖିଛନ୍ତି, ‘ଗୁରୁଗ୍ରାମରେ ଆଲାଦ୍ଦିନ ପ୍ରେଙ୍କ’।

ଏହି ଭିଡିଓ ୩ ଦିନ ପୂର୍ବରୁ ରେଡ୍ଡିଟ ରେ ଶେୟାର କରାଯାଇଥିଲା । ଏହା ପୋଷ୍ଟ ହେବା ପରଠାରୁ ଏହାକୁ ୬୦୦ରୁ ଅଧିକ ଅପଭୋଟ ଗ୍ରହଣ କରିଛି। ଭିଡିଓରେ କେଭିନ କୌଲ ରାସ୍ତାରେ ଚାଲୁଥିବା ଗାଡିଗୁଡ଼ିକ ମଧ୍ୟରେ ଏକ କୁହୁକ ଗାଲିଚାରେ ଯାତ୍ରା କରୁଥିବା ଦେଖିବାକୁ ମିଳୁଛି । ଗୋଟିଏ ସ୍ଥାନରେ, ସେ ରାସ୍ତାରେ ହାତ ଅଙ୍ଗଭଙ୍ଗୀ ସହିତ କୁହୁକ ଗାଲିଚାକୁ ପଛକୁ ଘୁଞ୍ଚାଇଥିବାର ମଧ୍ୟ ଦେଖାଯାଉଛି। ଏହି ସମୟରେ, କୌଲ ମ୍ୟାକଡୋନାଲ୍ଡ ରେଷ୍ଟୁରାଣ୍ଟରେ ଆଇସକ୍ରିମ ଖାଇଥିଲେ ଏବଂ ଲୋକଙ୍କ ସହ ହାତ ମିଳାଇଥିଲେ। ତାଙ୍କର ଏହି ଭିଡିଓ ଉପରେ ଲୋକମାନେ ବିଭିନ୍ନ ପ୍ରକାରର ମନ୍ତବ୍ୟ ଦେଉଛନ୍ତି।